Melestradurezh: krouet e voe kumun Lannoez e 1790. Gant al lezenn eus an 23 a viz Eost 1790 e voe lakaet da benn ur chanton, hini Lannoez, gant teir chumun ennañ: Ar Groez-Helean, Helean ha Lannoez; e Bann Josilin edo. Diskaret e voe kanton Lannoez ha lakaet Lannoez e Kanton Josilin, bet miret ha brasaet gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e oa bet Lannoez en Arondisamant Ploermael bet krouet e 1800.